Calesium

CalesiumEtiam Calaisiacum, Calasium, Caletum, inter alias formas.  (Francogallice Calais) est urbs Franciae fere sexaginta septem milium incolarum (2021), in praefectura Freto Calisio et provincia Septentrione et Freto usque ad 2016 sita, hodie vero in Altis Franciae. Ad Fretum Gallicum, partem maris Britannici iacet. Navis traiectoria Calesium cum Dubre, urbe Anglica, coniungit. Nomen urbis a Caletis, populo Gallico, deducitur.John Everett-Heath, "Calais", in The Concise Oxford Dictionary of World Place Names (Oxoniae: Oxford University Press, 2019).

 Historica 
Postquam apud Crécy Francogallos vicit Anglorum rex Eduardus III Calesios obsidere constituit qui fame ad deditionem coacti sunt. Die 4 Augusti 1347 ne omnes incolae ab irato rege occiderentur sex burgenses volentes, ut pactum erat, capite pedibusque nudis, laqueo circa colla ad suspendium iam posito, claves urbis  victori tradiderunt. In fine tamen Eduardus illorum sex voluntariorum salutem reginae Philippae precibus condonavit. Ita Calesium Angliae regno adnexum est usque ad annum 1558. Quo anno die 8 Ianuarii Francogalli urbem a regina Maria I vi reciperarunt.

 Incolae notabiles 
 Gerardus Debreu, oeconomiae peritus, hic natus
 Yvonna Vendroux, Francici Praesidis Caroli De Gaulle uxor, hic nata
 Desiderius Lockwood, iazensis musicus, hic natus

 Notae 

 Bibliographia 
 Liz Alderman, "Once a Lace Capital, Now Riven by French Politics" in New York Times (29 Aprilis 2017)

 Numismatica
 Martin Allen, "Output and profits of the Calais Mint, 1349-1450" in British Numismatic Journal vol. 80 (2010) pp. 131-139

 Index communium praefecturae Freti Calisii

 Nexus externi 

 Calesii pagina interretialis 


Categoria:Communia praefecturae Freti Gallici
Categoria:Loci habitati praefecturae Freti Gallici
Categoria:Portus maris Germanici
Categoria:Urbes monetariae